༈དྲི་བ་བཞི་པ།  རྒྱལ་བའི་གསུང་རབ་ཀུན་གྱི་སྙིང་པོའི་དོན།  ། ཞེས་པ་དང་།  རྒྱལ་སྲས་བྱེ་བས་བགྲོད་པའི་ལམ་གཅིག་པུ།  ། རྒྱལ་སྲས་དམ་པ་རྣམས་ཀྱིས་བསྔགས་པའི་ལམ།  ། ཞེས་པ་འདི་གསུམ་དོན་གཅིག་གམ་མི་གཅིག་ཟེར་བ་ལ།  དེ་གསུམ་དོན་མི་གཅིག་སྟེ།  དང་པོས་ངེས་འབྱུང་གི་བསམ་པ་དང་།  གསུམ་པས་བྱང་ཆུབ་ཀྱི་སེམས་གཙོ་བོ་བསྟན་པ་གོང་དུ་བཤད་པ་ལྟར་དང་།  ཚིག་རྐང་གཉིས་པ་འདི་ལམ་གཙོའི་ཚིག་མ་ཡིན་ཞིང་།  ངེས་འབྱུང་དང་བྱང་ཆུབ་ཀྱི་སེམས་གཉིས་ཀ་རྒྱལ་སྲས་བྱེ་བས་བགྲོད་པའི་ལམ་དུ་ནི་འཇོག་གོ།  །